Manchesterin kaupungintalo

Manchesterin kaupungintalo on Manchesterin kaupunginhallinnon keskus. Sen valmistaminen aloitettiin Alfred Waterhousen johdolla 1868 ja se valmistui vuonna 1877. Kaupungintalo edustaa viktoriaanista uusgotiikkaa. Rakennuksen seinillä on Ford Madox Brownin maalaamia muraaleja.

Kaupungintalon valmistaminen maksoi aikanaan miljoona puntaa ja siihen käytettiin neljätoista miljoonaa tiiltä. Tyylisuunnassa päädyttiin uusgotiikkaan muun muassa siksi, koska kaupungilla oli muinaisia yhteyksiä hansakaupunkeihin ja samalla haettiin eroavaisuutta naapurikaupunkiin Liverpooliin, joka suosi arkkitehtuurissaan uusklassismia.

Kaupungintalon tunnusomaisin koriste on Manchesterin tunnuseläimen, mehiläisen, koristeelliset kuvat eripuolilla rakennusta. Mehiläisestä on tehty rakennukseen maalauksia, kaiverruksia ja jopa mosaiikkeja.

Kaupungintalo
Kaupungintalot
Yhdistyneen kuningaskunnan hallintorakennukset
1800-luvulla rakennetut hallintorakennukset